喺farfetch買嘢可唔可以退貨？點退？
farfetch提供14日內免費退貨服務，不過就要收到貨後7日內申請。首先登入返自己賬戶，「my orders & returns」到搵返想退嘅商品撳「return product」，然後跟指示揀返退原因（太細／太大／唔想要等等），跟住揀返用上門取件退貨，去下面預約返日期、時間、地址、收件數量，再撳「countinue」就會出返email連2張單「return label」同「signed return invoice」俾你，貼返佢哋落包裹就ok！喺預約時間內記得留返喺屋企等人收件呀！
留意返，貨品要保留原本嘅吊牌、包裝等，而貼身衣物唔可以著過或有污跡（到貨後試著只限自身內衣褲外）。
farfetch喺香港並沒有門市，建議大家買嘢揀返直送香港，咁想退貨就會方便啲，可以跟返直送地址作退貨收件地址。用港幣結算兼用香港地址就唔會有稅項，顯示嘅金額直接已經係免稅價。